Държавен вестник, бр. 66, 2010 г., стр. 71

БРОЙ  66	
Д Ъ Р Ж А В Е Н  В Е С Т Н И К 	
СТР.  71  
Приложение
към чл. 2
Държавно образователно изискване за придоби­
ване на квалификация по професията „Социа­
лен асистент“
Професионално направление:
762
Социална работа и консултиране
Наименование на професията:
762040
Социален асистент 
Специалности:
Степен на 
професио­
нална ква­
лификация:
7620401 Подпомагане на деца
Втора
7620402 Подпомагане на въз­
растни
Втора
1. Входни характеристики
1.1. Изисквания за входящо минимално обра­
зователно равнище за ученици и за лица, навър­
шили 16 години
За придобиване на втора степен на професи­
онална квалификация по професията „Социален 
асистент“ от Списъка на професиите за профе­
сионално образование и обучение по чл. 6, ал. 1 
ЗПОО (утвърден от министъра на образованието и 
науката със Заповед № РД 09-413 от 12.05.2003 г., 
изм. и доп. със Заповед № РД 09-04 от 08.01.2004 г., 
Заповед № РД 09-34 от 22.01.2004 г., Заповед № РД 
09-255 от 09.04.2004 г., Заповед № РД 09-274 от 
18.02.2005 г., Заповед № РД 09-1690 от 29.09.2006 г., 
Заповед № РД 09-828 от 29.06.2007 г., Заповед № РД 
09-1891 от 30.11.2007 г., Заповед № РД 09-298 от 
19.02.2009 г., Заповед № РД 09-1803 от 29.10.2009 г.) 
входящото минимално образователно равнище за 
ученици е завършен седми клас или завършено 
основно образование.
За придобиване на втора степен на професи­
онална квалификация по професията „Социален 
асистент“ входящото минимално образователно 
равнище за лица, навършили 16 години, е завър­
шено основно образование.
1.2. Изисквания за входящо квалификационно 
равнище или професионален опит. 
За обучение по професията „Социален асистент“ 
с придобиване на втора степен на професионал­
на квалификация не се изисква кандидатите да 
притежават по-ниска степен на професионална 
квалификация или професионален опит.
Когато за обучение по професията „Соци­
ален асистент“ с придобиване на втора степен 
на професионална квалификация кандидатстват 
лица, завършили обучение по други професии от 
професионалните направления „Социална работа 
и консултиране“ и „Услуги за дома“, обучението 
им се зачита и се организира надграждащо обу­
чение. Съдържанието на обучението се определя 
след сравнение на компетенциите и резултатите 
от ученето, описани в Държавните образователни 
изисквания (ДОИ) за придобиване на квалифика­
ция по професии.
За лица с професионален опит се организира 
обучение по професията „Социален асистент“ с 
придобиване на втора степен на професионална 
квалификация, което включва усвояване на ком­
петенциите, описани в т. 4 ДОИ, които кандидатът 
за обучение не притежава.
2. Описание на професията
2.1. Трудови дейности, отговорности, лично­
стни качества, особености на условията на труд, 
оборудване и инструменти, изисквания за упраж­
няване на професията, определени в законови 
и подзаконови актове (здравословно състояние, 
правоспособност и др.).
Дейностите, осъществявани от социалния 
асистент, целят подобряване на качеството на 
живот на уязвими групи хора – деца и възраст­
ни с увреждания, деца със сензорни, физически, 
интелектуални и хронични заболявания, самотно 
живеещи и възрастни хора, чрез ежедневна под­
крепа в дома им и извън него. 
Социалният асистент oказва помощ при ор­
ганизиране на дейности и занимания в дома и 
извън него (организиране на срещи, честване на 
празници, четене на литература, организиране на 
занимания по интереси – карти, шах, табла, пле­
тене, бродиране, отглеждане на цветя, придружа­
ване при разходка и посещение на кино, театър, 
концерти, църква и др.). Придружава децата и 
възрастните до и от обучаваща институция, при 
необходимост присъства по време на учебните 
занимания (в помощ както на потребителя, така 
и на обучаващия) и подпомага потребителя при 
подготовката за учебни занятия (домашна работа). 
Социалният асистент подпомага общуването и 
поддържането на социални контакти и допринася 
за осигуряване на емоционален комфорт на потре­
бителя и неговите близки. Оказва подкрепа при 
кризисни ситуации от битово естество (загуба на 
близък човек, тежко заболяване, продължителна 
раздяла, ситуации на насилие и др.). 
Социалният асистент съдейства при изготвя­
не, подаване и получаване на документи до и от 
публични и частни институции; заплащане на 
данъци, такси и други сметки и задължения със 
средства на потребителя; снабдяване с помощни 
средства, приспособления и съоръжения, с учебни 
пособия и консумативи при тежко заболяване и 
инвалидност, както и при ползване на различни 
социални услуги.
Социалният асистент поддържа контакт с личния 
лекар при влошаване на здравословното състояние 
или при спешен случай, като своевременно уве­
домява семейството и близките за своите дейст­
вия, придружава при необходимост потребителя 
до личен или друг лекар, оказва съдействие при 
настаняване в болница, санаториум и при грижи 
в болница (при необходимост). Съдейства при 
приема на лекарствени средства, ако е инструк­
тиран изрично от личния лекар на потребителя.
Социалният асистент обсъжда с родителите или 
настойниците на децата потребители необходи­
мостта от мерки срещу фактори, представляващи 
опасност за здравето на детето. Информира сво­
евременно организацията доставчик за сигнали 
или случаи на злоупотреба и насилие, оказани 
върху потребителя.